Ashla

## Fajjelmező

A világukban a mai modernnek számító technológia nagyrészt létezett, de visszaszorult pár nagyobb városba és azok környékére és majdnem teljes mértékben sima emberek használták, a világ többi részén az emberek és a különböző fajok, mint az akrosz, egymás mellett éltek ilyesfajta technika nélkül és békében.
Az akrosz egy nagyon kis létszámú faj, számuk a pár ezer környékén mozog. Általában a falvakban/városokban vezető szerepet töltöttek be képességük miatt. Kinézetre leginkább a közönséges emberre hasonlítanak, de képességek téren messze felülmúlják őket:
*(\*A vamkő egy ritka kristály, melynek előfordulása nem köthető semmilyen fizikai tényezőhöz. Lehet egy tisztás közepén, az óceán mélyén lebegve vagy egy bánya oldaljáratában. Tisztasága nagyban befolyásolja hatékonyságát, de általánosságban képesek elnyomni egy akrosz erejét vagy mást megvédeni attól.)*

* Nagyon erős telepaták, sőt természetes állapotukban minden körülöttük lévő dolognak egyszerre hallják a gondolatait és érzik érzelmeit. Ezt fiatal korban speciális kristályokból *(vamkő)* készült ékszerek segítségével blokkolják, később megtanulják kontrollálni.
* Elméjük nagyon zárt és nehezen olvasható vagy befolyásolható.
* Birtokolnak telekinetkius képességeket is. A faj legerősebb tagjai akár óriási sziklákat is tudnak mozgatni gondolataikkal, de az átlagos akrosz a mindennapi tárgyak szintjén megreked.
* Nagy koncentrálással képesek elméjüket elválasztani testüktől és a környezetükben lévő testekbe meghúzni magukat. Ez a "semmit nem érzékel a test eredeti tulaja" és a "átveszik a test irányítását" között tud alakulni. Megszállt testről megszállt testre tudnak ugrálni, de minél jobban összekötődnek az új testtel, azaz attól függően, hogy mennyire avatkoznak bele, annál nehezebb. Saját testük ilyenkor egy vegetatív állapotba kerül. Vamkövet viselőbe nem tud meghúzódni.  Inaktív Ripvilleben
* Nagyon rövid időre képesek mentális energiájukat tőr formájába önteni, általában önvédelemre használják, ilyenkor más képességüket nem tudták használni. A vamkő ezt is blokkolta ha egy akrosz viseli, amennyiben a támadott félen van, akkor meggyengíti a támadó akroszt, de nem feltétlen szünteti meg a veszélyt.

Eredeti testük szervezete sokkal komplexebb, szerveik máshogy alakultak ki és több darab van belőlük, sokkal ellenállóbbak betegségekre és fizikai hatásokra is. Sokkal lassabban öregednek, megközelítőleg 15ször annyi ideig élnek.

## Megjelenés

170 cm magas, vörös hajú, képen látható karkötője van, ami vamkőből készült. Nyakán van egy nagy heg, amit általában eltakar.

## Jellem

Vidám, kedves lány alapvetően, aki szívesen ismerkedik meg másokkal. Környezetére mindig figyel, ha szükséges tud számító, aljas és ravasz lenni. Tud alkalmazkodni a helyzetekhez, nem ijed meg könnyen és kiáll azért amit jónak gondol.

## Múlt

Életének első pár évtizedét családjával töltötte szülővárosukban, ahol mélyen tisztelték és szerették őket. Mikor már megfelelően tudta használni alapvető képességeit, szülei utazni küldték, hogy megismerje a világot és tanuljon. Két évtizedig csak ezt csinálta és ez idő alatt bejárta a világ nagyrészét. Ekkoriban a technológiával élő emberek között nagy volt a pánik, hogy a különböző fajok, legfőképp az akroszok, megpróbálnak beolvadni közéjük és átvenni a hatalmat. Ennek hatására, emberekhez híven, megelőző csapást akartak mérni és olyan módokat találni, amikkel küzdeni tudnak a különböző fajok ellen. Mikor hazaindult utazásaiból, egy az emberek által felbérelt nomád törzs tagjai, követték egészen otthonáig és nem sokkal később rájuk támadtak. Mivel ők tudták hogyan kell védekezni az akroszok ellen, így nem volt esélyük. Családjának minden tagját vagy megölték, vagy elrabolták és a város lakóit is megölték. Neki az előbbi sors jutott volna, mikor egy harcos hátulról elkapta és átvágta a torkát. A vágást túlélte és később pár utazó megtalálta és ellátta. A vágás utáni elesett és az eséstől súlyos fejsérülést szenvedett amitől emlékei nagyrészét . Ezek után az emberek felkutatták és kiírtották az akrosz faj többi tagját. Ashla ezután vándorolva tengette napjait, nem tudva ki ő, mi ő. Képességét egyedül tanulgatta titokban.

## Képességek

* Erős telepata, elméje nagyon zárt és védett.
* Telekinézisre képes, de nem túl stabilan és csak kisebb dolgokkal.
* Mentális energiáját tudja kellően koncentrálni, hogy tőrt formáljon belőle pár másodpercre.

## Gyengeségek

* Vamkő blokkolja erejét
* Szívósabb a teste, de az átlag emberi gyengeségek ugyanúgy jelen vannak.